**08/05/2022**

**מכרז פנימי- רבש"צ – קיבוץ סופה**

**הגדרות תפקיד – רבש"צ קיבוץ סופה**

**ייעוד**: הרבש"צ ממלא את תפקידו בשירות צה"ל, ואחראי על הביטחון השוטף בקיבוץ והקשר עם גורמי הביטחון.

**הגדרות תפקיד:**

* ארגון השמירה בקיבוץ, הפיקוח והבקרה עליה (בשיתוף הכוחות הפועלים במקום).
* אחריות לחיילים המבצעים תפקידים באזור לרבות תדרוכם, מעקב אחר ביצוע המשימות ודאגה לרווחתם בשיתוף החטיבה והפיקוד הרלוונטי.
* שותפות בתוכניות ההגנה על הקיבוץ.
* פיקוד על כיתת הכוננות ואחריות למסירת נשק וציוד צבאי לחברי כיתת הכוננות.
* תיאום כלל הפעילות בקיבוץ עם גורמי הביטחון.
* שמירה על קשר עם מפקדות החטיבה וועדות המל"ח בשעת הצורך.
* שמירה על כלל מרכיבי ביטחון בקיבוץ, בהתאם לייעודם.
* קשר שוטף עם צח"י בעתות חירום ולפי צורך.

**דרישות התפקיד:**

* היעדר רישום פלילי.
* רישיון נהיגה מסוג B בתוקף.
* הכשרת רובאי 03 ומעלה.
* מגורים בקיבוץ.
* כשירות רפואית.
* מעבר ראיון אישי עם המח"ט.
* סיווג בטחוני בהתאם להחלטת המח"ט.
* מעבר לשירות מילואים ביחידת ההגמ"ר החטיבתית.

**תכונות אישיות חשובות:**

* יכולת הכלה וחוסן נפשי.
* יושר ויושרה, אתיקה מקצועית ורמה מוסרית גבוהה.
* מודל ודוגמה אישית, מנהיגות.
* יכולת להסתכלות מערכתית.

**כפיפות:** הרבש"צ כפוף להנחיות החטיבה והמח"ט ושכרו מתקבל ממשרד הביטחון. לצד זה, הוא אחראי לביטחון הקיבוץ וכפוף לגורמי ההנהלה בו במקביל.

**היקף משרה:** משרה מלאה, כולל כוננות סביב השעון.

מעוניינים מוזמנים לפנות לתומר עד ה-15/05/22. הקבלה לתפקיד והמינוי יתבצעו בשיתוף ובסמכות החטיבה והמח"ט.